I den nordiske «åpningstouren» på Lillehammer i desember 2014 fikk Tønseth beste tid på den avsluttende 15 km klassiske jaktstarten. Ett år senere ble dette med tilbakevirkende kraft regnet som verdenscupseier. På 15 km klassisk i Davos 13. desember 2014 kom Tønseth på andreplass etter Martin Johnsrud Sundby. Ett og et halvt år senere, 20. juli 2016, ble Sundby diskvalifisert på grunn av brudd på dopingbestemmelsene, og Tønseth ble tilkjent verdenscupseieren.